Source: https://www.pansypo.gr/nea-tou-sillogou/itemlist/tag/%CE%94%CE%97%CE%9C%CE%9F%CE%A3%CE%99%CE%9F
Timestamp: 2020-04-01 19:54:22+00:00
Document Index: 23699370

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Εμφάνιση άρθρων βάσει ετικέτας: ΔΗΜΟΣΙΟ
Δευτέρα, 13 Νοέμβριος 2017 12:25
Εγκύκλιος Γεροβασίλη: Προσωρινή τοποθέτηση μέχρι τις κρίσεις των προϊσταμένων στο Δημόσιο (παραδείγματα)
Με εγκύκλιο που εξέδωσε η υπουργός Διοικητικής Ανασυγκρότησης, Όλγα Γεροβασίλη, δίνεται λύση στην πλήρωση των θέσεων προϊσταμένων στο Δημόσιο, μέχρι την ολοκλήρωση της σχετικής διαδικασίας πλήρωσης των θέσεων ευθύνης.
Ειδικότερα στην εγκύκλιο υπογραμμίζεται:
«Σας ενημερώνουμε ότι στις 18 Οκτωβρίου 2017 δημοσιεύθηκε στην Εφημερίδα της Κυβερνήσεως ο ν. 4492/2017 (Α’ 156) «Διακίνηση και εμπορία νωπών και
ευαλλοίωτων αγροτικών προϊόντων και άλλες διατάξεις».
Όσον αφορά σε θέματα αρμοδιότητάς μας, σας γνωρίζουμε ότι με τις διατάξεις του άρθρου 18 του ως άνω νόμου ρυθμίζονται τα θέματα μεταβατικής τοποθέτησης των προϊσταμένων στις οργανωτικές δομές που προκύπτουν κατόπιν αναδιοργάνωσης των δομών των δημοσίων υπηρεσιών, κατ’ εφαρμογή των διατάξεων του άρθρου 54 του ν. 4178/2013 ή άλλων ειδικών διατάξεων κατ’ εξουσιοδότηση των οποίων εκδίδονται οι οικείες οργανικές διατάξεις.
Ειδικότερα, για το άρθρο 18 του ν. 4492/2017 διευκρινίζονται τα ακόλουθα:
1. Οι διατάξεις της παρ. 1α ορίζουν τα εξής:
«1. Με την επιφύλαξη της παραγράφου 3, από την έναρξη ισχύος των νέων οργανικών
διατάξεων που εκδίδονται κατ’ εφαρμογή του άρθρου 54 του ν. 4178/2013 (Α΄ 174) ή
άλλων ειδικών διατάξεων, και σε κάθε περίπτωση, μεταβατικά, μέχρι την ολοκλήρωση
των διαδικασιών πλήρωσης των θέσεων ευθύνης, σύμφωνα με τις διατάξεις του ν.
4369/2016 (Α΄33) ή τις διατάξεις ειδικών συστημάτων επιλογής προϊσταμένων που
βρίσκονται σε ισχύ, προϊστάμενοι στις νέες οργανικές μονάδες τοποθετούνται με
απόφαση του αρμόδιου για τοποθέτηση προϊσταμένων οργάνων κατά περίπτωση ως
α) Επανατοποθετούνται προϊστάμενοι στις οργανικές μονάδες που προβλέπονται από
τις οικείες οργανικές διατάξεις, υπάλληλοι, οι οποίοι ασκούν καθήκοντα προϊσταμένου
του ιδίου επιπέδου κατά το χρόνο έναρξης ισχύος των οικείων Οργανισμών ύστερα από
επιλογή ή/και τοποθέτηση, υπό την προϋπόθεση ότι εξακολουθούν να υπηρετούν στον
οικείο φορέα και ανήκουν στον κλάδο του οποίου οι υπάλληλοι προβλέπεται από τις
οικείες οργανικές διατάξεις να προΐστανται στη συγκεκριμένη θέση».
Βάσει των ως άνω διατάξεων και δεδομένου ότι η αναδιοργάνωση των
οργανωτικών δομών δεν συνεπάγεται αυτοδικαίως τη λήξη της άσκησης καθηκόντων
προϊσταμένου, με τις ως άνω διατάξεις προβλέπεται ότι προϊστάμενοι στις νέες
οργανωτικές δομές επιπέδου Τμήματος, Διεύθυνσης ή Γενικής Διεύθυνσης ή
αντίστοιχου επιπέδου επανατοποθετούνται οι προϊστάμενοι που κατά το χρόνο έναρξης
ισχύος των οικείων οργανικών διατάξεων:
i. ασκούσαν καθήκοντα προϊσταμένου στις αντίστοιχες δομές, εφόσον για τις θέσεις
αυτές είχαν επιλεγεί ή και τοποθετηθεί βάσει ειδικών διατάξεων, και
ii. υπηρετούν στον οικείο φορέα κατά το χρόνο έναρξης ισχύος των οικείων οργανικών
διατάξεων και
iii. ανήκουν σε κλάδο, του οποίου οι υπάλληλοι προβλέπεται από τις οικείες οργανικές
διατάξεις να προΐστανται στη συγκεκριμένη θέση.
Στο σημείο αυτό διευκρινίζεται ότι οι διατάξεις περί αναπλήρωσης προϊσταμένων, ιδίως του άρθρου 87 του Υπαλληλικού Κώδικα (Υ.Κ., ν. 3528/2007), δεν αποτελούν ειδικές διατάξεις επιλογής/ή και τοποθέτησης, αλλά πάγιες διατάξεις για την άσκηση καθηκόντων ευθύνης κατ’ αναπλήρωση σε περίπτωση απουσίας ή κωλύματος του προϊστάμενου, καθώς και σε περίπτωση κένωσης ή σύστασης θέσης ευθύνης.
Επίσης, διευκρινίζεται ότι υπάλληλοι που ασκούν καθήκοντα προϊσταμένου κατόπιν
επιλογής ή/και τοποθέτησης σε φορέα, στον οποίον ωστόσο δεν ανήκουν οργανικά,
συμπεριλαμβάνονται στους προϊσταμένους που επανατοποθετούνται προϊστάμενοι
σύμφωνα με τις ως άνω διατάξεις.
Παράδειγμα: Προϊστάμενος Διεύθυνσης, ο οποίος ασκεί τα καθήκοντα αυτά
κατόπιν επιλογής ή/και τοποθέτησης βάσει ειδικών διατάξεων (π.χ. άρθρο 5 του ν.
4275/2014) και στον οποίον έχουν ανατεθεί νομίμως καθήκοντα αναπλήρωσης
προϊσταμένου Γενικής Διεύθυνσης, βάσει των ως άνω διατάξεων επανατοποθετείται
κατ’ αρχήν προϊστάμενος Διεύθυνσης κατά την έναρξη ισχύος των νέων οργανικών
διατάξεων, καθώς για τη θέση αυτή είχε επιλεγεί ή/και τοποθετηθεί, υπό την
προϋπόθεση ότι πληρούνται και οι λοιπές προαναφερόμενες ii και iii προϋποθέσεις.
Οι διατάξεις της παρ. 1β ορίζουν τα εξής:
«β) Αν οι υπάλληλοι της περίπτωσης α΄ ανά επίπεδο θέσης ευθύνης είναι περισσότεροι
από τις οργανικές μονάδες του οικείου επιπέδου, όπως προκύπτουν ύστερα από την
ισχύ των νέων οργανικών διατάξεων, τοποθετούνται προϊστάμενοι ανά επίπεδο θέσης
ευθύνης εκείνοι που διαθέτουν τον περισσότερο χρόνο άσκησης καθηκόντων στο
επίπεδο αυτό. Στην περίπτωση αυτή, υπάλληλοι που, ενώ πληρούν τις προϋποθέσεις της
περίπτωσης α’, δεν τοποθετούνται ως προϊστάμενοι του οικείου επιπέδου, τοποθετούνται υποχρεωτικά και κατά προτεραιότητα ως προϊστάμενοι σε οργανική μονάδα του αμέσως κατώτερου επιπέδου, εφόσον ανήκουν στον κλάδο, του οποίου οι υπάλληλοι προβλέπονται από τις οικείες οργανικές διατάξεις να προΐστανται στη συγκεκριμένη θέση. Αν δεν υπάρχουν κενές θέσεις προϊσταμένων στο αμέσως κατώτερο επίπεδο, η υποχρεωτική κατά τα ανωτέρω τοποθέτηση των υπαλλήλων του προηγούμενου εδαφίου συνεπάγεται τη μη τοποθέτηση, από τους ήδη υπηρετούντες σε θέση ευθύνης του επιπέδου αυτού, εκείνων που διαθέτουν το λιγότερο χρόνο άσκησης καθηκόντων στο επίπεδο αυτό».
Με τις ως άνω διατάξεις ρυθμίζονται τα θέματα τοποθέτησης προϊσταμένων μεταβατικά στις νέες οργανωτικές δομές των φορέων, στην περίπτωση κατά την οποία προκύπτει μείωση των θέσεων ευθύνης. Σύμφωνα με τις διατάξεις αυτές και εφόσον κατ΄ εφαρμογή των διατάξεων της παρ. 1α δεν δύνανται να επανατοποθετηθούν όλοι οι προϊστάμενοι που ασκούσαν καθήκοντα προϊσταμένου στις αντίστοιχου επιπέδου δομές, εφόσον για τις θέσεις αυτές είχαν επιλεγεί ή/και τοποθετηθεί βάσει ειδικών διατάξεων, τότε οι προϊστάμενοι αυτοί που πληρούν τις προϋποθέσεις της παρ. 1α του άρθρου 18 του ν. 4492/2017 και δεν θα τοποθετηθούν σε αντίστοιχο επίπεδο θέσης ευθύνης λόγω μείωσης των αντίστοιχων δομών και επειδή διαθέτουν τον λιγότερο χρόνο άσκησης καθηκόντων στο επίπεδο αυτό, τοποθετούνται υποχρεωτικά και κατά προτεραιότητα προϊστάμενοι στο αμέσως κατώτερο επίπεδο και εφόσον δεν υπάρχει κενή θέση, η υποχρεωτική και η κατά προτεραιότητα, κατά τα ανωτέρω, τοποθέτηση συνεπάγεται τη μη τοποθέτηση, από τους ήδη υπηρετούντες, σε θέση ευθύνης του επιπέδου αυτού, εκείνων που διαθέτουν το λιγότερο χρόνο άσκησης καθηκόντων στο επίπεδο αυτό.
Παράδειγμα: Έστω ότι κατά τις προϊσχύουσες οργανικές διατάξεις ενός
φορέα προβλέπονταν 4 Γενικές Διευθύνσεις, 20 Διευθύνσεις και 40 Τμήματα, στις
οποίες ασκούσαν καθήκοντα προϊσταμένου με επιλογή ή/και τοποθέτηση αντίστοιχος
αριθμός προϊσταμένων. Σύμφωνα με τις νέες οργανικές διατάξεις προβλέπονται πλέον 2
Γενικές Διευθύνσεις, 20 Διευθύνσεις και 40 Τμήματα.
Κατ’ εφαρμογή των διατάξεων της παρ. 1β του άρθρου 18 του ν. 4492/2017 προκύπτει ότι, κατόπιν μείωσης των αντίστοιχων δομών κατά την επανατοποθέτηση των προϊσταμένων σε αντίστοιχου επιπέδου θέση ευθύνης, δεν δύνανται να επανατοποθετηθούν οι δύο προϊστάμενοι της Γενικής Διεύθυνσης που έχουν το λιγότερο χρόνο άσκησης καθηκόντων ευθύνης στο επίπεδο αυτό, αν και πληρούν τις λοιπές προϋποθέσεις της παρ. 1α του άρθρου 18 του ν. 4492/2017. Βάσει της παρ. 1β του άρθρου 18 του ν. 4492/2017 οι δύο προϊστάμενοι της Γενικής Διεύθυνσης που δεν θα επανατοποθετηθούν, θα τοποθετηθούν κατά προτεραιότητα και υποχρεωτικά ως προϊστάμενοι Διεύθυνσης του αμέσως κατώτερου
επιπέδου, το οποίο συνεπάγεται ότι δεν θα τοποθετηθούν Προϊστάμενοι Διεύθυνσης
εκείνοι από τους ήδη υπηρετούντες στο επίπεδο αυτό, οι οποίοι έχουν το λιγότερο
χρόνο άσκησης καθηκόντων ευθύνης στο επίπεδο αυτό.
Οι διατάξεις της παρ. 1γ ορίζουν τα εξής:
«γ) Αν δεν υπάρχουν ή δεν επαρκούν οι υπάλληλοι για τη στελέχωση των θέσεων
ευθύνης του εκάστοτε επιπέδου, σύμφωνα με τους όρους των περιπτώσεων α’ και β’,
προϊστάμενοι τοποθετούνται υπό τους όρους των νέων οργανικών διατάξεων, υπάλληλοι του οικείου φορέα που πληρούν τις προϋποθέσεις και τα προσόντα επιλογής που τίθενται ανά επίπεδο ευθύνης από το κατά περίπτωση εφαρμοστέο σύστημα επιλογής προϊσταμένων. Για την τοποθέτηση των υπαλλήλων, σύμφωνα με την περίπτωση αυτή, συνεκτιμώνται τα ουσιαστικά προσόντα, η ποιότητα της υπηρεσιακής δραστηριότητάς τους, η γνώση του αντικειμένου του φορέα και η εν γένει διοικητικές τους ικανότητες. Υπό τους ίδιους αυτούς όρους, για την πλήρωση των κενών θέσεων ευθύνης της παρούσας περίπτωσης, επιτρέπεται η τοποθέτηση σε θέση ευθύνης ανώτερου επιπέδου υπαλλήλων που δύνανται να τοποθετηθούν ως προϊστάμενοι οργανικών μονάδων σύμφωνα με την περίπτωση α΄».
Με τις διατάξεις της παρ. 1γ του άρθρου 18 του ν. 4492/2017 ρυθμίζονται οι μεταβατικές τοποθετήσεις προϊσταμένων σε περίπτωση που η νέα οργανωτική δομή του φορέα προβλέπει την ύπαρξη περισσότερων θέσεων ευθύνης ή δεν υπάρχουν ή δεν επαρκούν οι ήδη κατέχοντες θέση ευθύνης για τη στελέχωση των θέσεων ευθύνης, σύμφωνα με τις διατάξεις των παρ. 1α και β του άρθρου 18 του ν. 4492/2017, οπότε ως προϊστάμενοι τοποθετούνται υπάλληλοι του οικείου φορέα που πληρούν τις προϋποθέσεις και τα προσόντα επιλογής που τίθενται ανά επίπεδο ευθύνης από το, κατά περίπτωση, εφαρμοστέο σύστημα επιλογής προϊσταμένων, είτε των άρθρων 84-86 του Υπαλληλικού Κώδικα (ν. 3528/2007, όπως ισχύει) είτε ειδικού συστήματος, συνεκτιμώντας τα ουσιαστικά προσόντα, την ποιότητα της υπηρεσιακής δραστηριότητας, τη γνώση του αντικειμένου του φορέα και τις εν γένει διοικητικές τους ικανότητες.
Σύμφωνα με τις διατάξεις του πρώτου εδαφίου της παρ. 1γ του άρθρου 18 του ν. 4492/2017, μπορούν να τοποθετηθούν ως προϊστάμενοι ανωτέρου επιπέδου, υπάλληλοι που πληρούν τις προϋποθέσεις για επανατοποθέτησή τους ως προϊστάμενοι ίδιου επιπέδου κατ’ εφαρμογή των διατάξεων της παρ. 1α του άρθρου 18 του ν. 4492/2017. Επί παραδείγματι, υπάλληλος που ασκούσε καθήκοντα προϊσταμένου Τμήματος κατά την έναρξη ισχύος των οικείων οργανικών διατάξεων, δύναται κατ’ αρχήν να επανατοποθετηθεί προϊστάμενος Τμήματος στις νέες οργανωτικές δομές κατ’ εφαρμογή των διατάξεων της παρ. 1α του άρθρου 18 ή προϊστάμενος ανώτερου επιπέδου κατ’ εφαρμογή των διατάξεων της παρ. 1γ του άρθρου 18 του ν. 4492/2017.
2. Στις διατάξεις της παρ. 2 προβλέπεται ότι η τοποθέτηση των προϊσταμένων με τις
διατάξεις της παρ. 1 λήγει αυτοδικαίως με την επιλογή και τοποθέτηση προϊσταμένων, σύμφωνα με τις διατάξεις του Υπαλληλικού Κώδικα ή σύμφωνα με ειδικές διατάξεις
επιλογής προϊσταμένων που βρίσκονται σε ισχύ. Αν κενωθούν οι θέσεις που
πληρώθηκαν σύμφωνα με την παρ. 1 εφαρμόζονται οι εκάστοτε διατάξεις περί
αναπλήρωσης.
Στο σημείο αυτό υπενθυμίζονται οι διατάξεις του άρθρου 87 του
Υπαλληλικού Κώδικα, όπως ισχύει, και ιδίως οι διατάξεις της παρ. 4 οι οποίες ορίζουν
ότι: «4. Αν κενωθεί ή συσταθεί θέση προϊσταμένου οργανικής μονάδος, έως την επιλογή
και τοποθέτηση νέου προϊσταμένου, εφαρμόζονται οι διατάξεις των παραγράφων 1 και
2. Ο αναπληρωτής προϊσταμένου οργανικής μονάδας κατά την παράγραφο αυτή
δικαιούται το προβλεπόμενο για τη θέση επίδομα από την έναρξη της αναπλήρωσης».
Σχετική με το θέμα και η αριθ. ΔΙΔΑΔ/Φ.35.46/2257/οικ.26574/14-10-2016 (ΑΔΑ:
ΩΣΖΡ465ΦΘΕ-Κ8Λ) εγκύκλιος της Υπηρεσίας μας.
Τέλος, υπενθυμίζονται οι διατάξεις της παρ. 11 του άρθρου 86 του Υ.Κ., όπως αντικαταστάθηκε με τις διατάξεις του άρθρου 29 του ν. 4369/2016 και συμπληρώθηκε με το άρθρο δεύτερο του ν. 4464/2017 (Α’ 46), σύμφωνα με τις οποίες:
«11. Αν κενωθεί ή συσταθεί θέση προϊσταμένου, η θέση προκηρύσσεται το αργότερο
εντός δεκαπέντε (15) ημερών και η διαδικασία τοποθέτησης προϊσταμένου ολοκληρώνεται το αργότερο εντός δύο (2) μηνών από την προκήρυξη της θέσης. Ο προϊστάμενος επιλέγεται για πλήρη θητεία. Έως την τοποθέτηση νέου προϊσταμένου εφαρμόζονται οι διατάξεις του άρθρου 87 περί αναπλήρωσης προϊσταμένων.
Ειδικά, στην περίπτωση που κενωθεί θέση προϊσταμένου κατά τη διάρκεια του πρώτου έτους
της θητείας, στην κενωθείσα θέση τοποθετείται για το υπόλοιπο της θητείας ο επόμενος
στον οικείο πίνακα κατάταξης, σύμφωνα με τα οριζόμενα στο τελευταίο εδάφιο της
παραγράφου 8 του παρόντος άρθρου, εφόσον δεν έχει τοποθετηθεί σε άλλη θέση
ευθύνης του ίδιου επιπέδου».
3. Οι διατάξεις της παρ. 3 ορίζουν τα εξής:
«3. Υπάλληλοι που έχουν τοποθετηθεί, ύστερα από επιλογή, σε θέση προϊσταμένου
οργανικής μονάδας που προκηρύχθηκε εντός της τελευταίας τριετίας, εφόσον η θητεία
τους δεν έχει λήξει, καθώς και υπάλληλοι των οποίων εκκρεμεί η τοποθέτηση σε θέση
προϊσταμένου οργανικής μονάδας που προκηρύχθηκε εντός της τελευταίας τριετίας,
παραμένουν και τοποθετούνται προϊστάμενοι του οικείου επιπέδου ευθύνης μέχρι τη
λήξη της θητείας τους ως ακολούθως:
α) Αν μεσολάβησε αναδιοργάνωση των αρχικώς προκηρυχθεισών θέσεων ευθύνης, οι
υπάλληλοι που τοποθετήθηκαν ή επελέγησαν να τοποθετηθούν ως προϊστάμενοι των
θέσεων αυτών, τοποθετούνται προϊστάμενοι στη διάδοχη οργανική μονάδα του
αντίστοιχου επιπέδου, εφόσον ανήκουν στον κλάδο, του οποίου οι υπάλληλοι
προβλέπεται από τις οικείες οργανικές διατάξεις να προΐστανται στη συγκεκριμένη
β) Αν προέκυψαν περισσότερες διάδοχες οργανικές μονάδες, τοποθετούνται κατ’
επιλογήν τους με απόφαση του αρμοδίου οργάνου σε μία εξ αυτών, εφόσον ανήκουν
στον κλάδο, του οποίου οι υπάλληλοι προβλέπεται από τις οικείες οργανικές διατάξεις
να προΐστανται.
γ) Αν δεν υπάρχουν διάδοχες οργανικές μονάδες, τοποθετούνται με απόφαση του
αρμοδίου οργάνου σε θέση του αντίστοιχου επιπέδου, εφόσον ανήκουν στον κλάδο, του
οποίου οι υπάλληλοι προβλέπεται από τις οικείες οργανικές διατάξεις να προΐστανται
στη συγκεκριμένη θέση.
Επί των ως άνω διατάξεων διευκρινίζεται ότι η προβλεπόμενη προκήρυξη
θέσεων ευθύνης εντός της τελευταίας τριετίας προσδιορίζεται βάσει της έναρξης ισχύος
των σχετικών διατάξεων, ήτοι από 18 Οκτωβρίου 2017, σύμφωνα με την παρ. 2 του
άρθρου 21 του ν. 4492/2017.
4. Τέλος, οι διατάξεις των παρ. 4 και 5 ορίζουν τα εξής:
«4. Οι θέσεις ευθύνης επιπέδου Γενικής Διεύθυνσης, οι οποίες δεν έχουν ακόμη
προκηρυχθεί, είτε κατ’ εφαρμογή των διατάξεων του ν. 4369/2016 είτε σύμφωνα με
ειδικότερες διατάξεις, προκηρύσσονται μέσα σε ένα (1) μήνα από το χρόνο έναρξης
ισχύος των οικείων οργανικών διατάξεων.
5. Από το πεδίο εφαρμογής της παρούσας διάταξης εξαιρούνται οι Ο.Τ.Α. α΄ βαθμού».
ΕΙΔΙΚΑ ΣΥΣΤΗΜΑΤΑ ΕΠΙΛΟΓΗΣ ΚΑΙ ΤΟΠΟΘΕΤΗΣΗΣ ΠΡΟΪΣΤΑΜΕΝΩΝ Στο σημείο αυτό, αναφορικά με την εφαρμογή ειδικών συστημάτων επιλογής προϊσταμένων, υπενθυμίζονται οι διατάξεις του άρθρου τέταρτου του ν. 4464/2017 (Α’ 46), σύμφωνα με τις οποίες:
«1. Μετά την έναρξη ισχύος του Κεφαλαίου Δ’ του ν. 4369/2016, ειδικά συστήματα επιλογής προϊσταμένων για υπάλληλους που υπάγονται στο πεδίο εφαρμογής του Υπαλληλικού Κώδικα, δύνανται να ρυθμίζονται ή να διατηρούνται σε ισχύ με προεδρικά διατάγματα που εκδίδονται με πρόταση του Υπουργού Διοικητικής Ανασυγκρότησης και του κατά περίπτωση αρμόδιου Υπουργού, κατόπιν αιτιολογημένης έκθεσης του τελευταίου. Προϊστάμενοι που επελέγησαν και τοποθετήθηκαν βάσει ειδικών διατάξεων έως την έναρξη ισχύος της παρούσας, συνεχίζουν να ασκούν τα καθήκοντά τους μέχρι την έκδοση των προβλεπομένων στο προηγούμενο εδάφιο προεδρικών διαταγμάτων, με τα οποία δύναται να ρυθμίζεται κάθε σχετικό θέμα με τους ήδη υπηρετούντες προϊσταμένους κατόπιν επιλογής.
2. Από τις ανωτέρω διατάξεις εξαιρείται η Ανεξάρτητη Αρχή Δημοσίων Εσόδων».
ΕΝΑΡΞΗ ΙΣΧΥΟΣ ΤΩΝ ΔΙΑΤΑΞΕΩΝ ΤΟΥ ΑΡΘΡΟΥ 18 ΤΟΥ Ν. 4492/2017: Σύμφωνα με τις διατάξεις της παρ. 2 του άρθρου 21 του ν. 4492/2017, η έναρξη ισχύος
των διατάξεων του άρθρου 18 του ν. 4492/2017 είναι η 18η Οκτωβρίου 2017 και
εφαρμόζονται κατά την έναρξη ισχύος των νέων οργανικών διατάξεων.
Σε όσους φορείς έχουν ήδη εκδοθεί και τέθηκαν σε ισχύ οι νέες οργανικές διατάξεις προ της 18ης Οκτωβρίου 2017, ως ημερομηνία αναφοράς για τον προσδιορισμό των προϊσταμένων
που επανατοποθετούνται κατ’ εφαρμογή των διατάξεων του άρθρου 18 του ν. 4492/2017 είναι η έναρξη ισχύος των οικείων οργανικών διατάξεων.
Η Διεύθυνση Προσωπικού Τοπικής Αυτοδιοίκησης του Υπουργείου Εσωτερικών παρακαλείται για την κοινοποίηση της παρούσας στους ΟΤΑ β’ βαθμού, προκειμένου να διευκολυνθούν οι αρμόδιες υπηρεσίες κατά την εφαρμογή των σχετικών διατάξεων.
Παρασκευή, 20 Οκτώβριος 2017 13:05
ΑΔΕΔΥ- Συγκέντρωση ενάντια στην «αξιολόγηση» Δευτέρα 23.10.2017
Συνεχίζουμε πιο αποφασιστικά τη μάχη μέχρι και τη λήξη των προθεσμιών που έθεσε η Υπουργός για την κατάθεση «αξιολογήσεων» από τους αξιολογητές Β΄ (23 Οκτώβρη) και όλο το επόμενο διάστημα. Αξιοποιούμε όλες τις μορφές αγωνιστικής παρέμβασης(Γενικές Συνελεύσεις, συσκέψεις με διευθυντές, καταλήψεις, αποκλεισμούς, ενημέρωση των πολιτών), προκειμένου να υπερασπίσουμε την απεργία-αποχή. Η ακόμα μεγαλύτερη ενίσχυση του απεργιακού αγωνιστικού ρεύματος και η νίκη του δημοσιοϋπαλληλικού κινήματος στο ζήτημα της «αξιολόγησης» θα επιτρέψει να σχεδιαστεί από καλύτερες θέσεις η αντεπίθεση για την αποτροπή των προαπαιτούμενων μέτρων για την τρίτη αξιολόγηση και την ανατροπή της αντιλαϊκής πολιτικής Κυβέρνησης, Ευρωπαϊκής Ένωσης και κεφαλαίου.
· Η αντιλαϊκή αξιολόγηση θα μείνει στα χαρτιά.
· ΟΧΙ στη συρρίκνωση και τη διάλυση του Δημοσίου.
· ΟΧΙ στην παράδοση Κοινωνικών Υπηρεσιών σε ιδιώτες.
· Δημόσια και Δωρεάν Παιδεία – Υγεία – Πρόνοια – Ασφάλιση για όλο τον Λαό.
Δελτίο Τύπου – Συγκέντρωση ενάντια στην «αξιολόγηση» Δευτέρα 23.10.2017
Σάββατο, 07 Οκτώβριος 2017 10:29
Τρίτη, 05 Σεπτέμβριος 2017 23:58
Τροπολογία για την αξιολόγηση των δημοσίων υπαλλήλων
Παράλληλα δίνεται περιθώριο 10 ημερών σε αξιολογητές και αξιολογούμενους για να ολοκληρώσουν τις διαδικασίες που τους αναλογούν. Εάν ο αξιολογούμενος υπάλληλος δεν έχει προμηθευτεί και υποβάλλει στον πρώτο αξιολογητή την έκθεση αξιολόγησής του εντός της προθεσμίας αυτής, τότε η διαδικασία δεν αναστέλλεται αλλά η έκθεση συντάσσεται από τον πρώτο αξιολογητή χωρίς να υπάρξει η προβλεπόμενη συμβουλευτική συνέντευξη. Ακολούθως η έκθεση παραδίδεται, εντός 10ημέρου, στον δεύτερο αξιολογητή, ο οποίος έχει το ίδιο χρονικό περιθώριο για να την συμπληρώσει στο σκέλος που τον αφορά και να την υποβάλλει στην οικεία Διεύθυνση της υπηρεσίας του.
Όλη η τροπολογία και η αιτιολογική έκθεση εδώ
Πέμπτη, 10 Αύγουστος 2017 12:44
Κινητικότητα: Πώς θα αξιολογούνται οι υποψήφιοι για μετάταξη -Τα 4+1 κριτήρια
Με το νέο σύστημα κινητικότητας, που μπαίνει σε εφαρμογή από τον ερχόμενο Σεπτέμβριο, η αξιολόγηση των υποψήφιων προς μετάταξη υπαλλήλων θα γίνεται από τριμελές όργανο του φορέα που έχει ζητήσει να δεχτεί υπαλλήλους για την κάλυψη των κενών του. Το όργανο αυτό θα στελεχώνεται από τον γενικό διευθυντή και τον διευθυντή της υπηρεσίας στην οποία ανήκει η προς κάλυψη θέση, καθώς και τον διευθυντή προσωπικού του φορέα, αλλά και με τον προϊστάμενο του Τμήματος στο οποίο ανήκει η εκάστοτε προκηρυσσόμενη θέση και ο οποίος δύναται να συμμετέχει ως παρατηρητής εκπρόσωπος του οικείου συλλόγου εργαζομένων, όπως αναφέρει μια ακόμη προσθήκη.
Για το τελευταίο στάδιο, της διαδικασίας αξιολόγησης πριν ολοκληρωθεί μια μετάταξη, προβλέπεται ηδυνατότητα συνέντευξης μεταξύ των τριών επικρατέστερων. Ούτως ή άλλως όμως, βάσει της προωθούμενης νομοθετικής πρωτοβουλίας, εισάγεται η υποχρέωση να περιλαμβάνεται στα πρακτικά επιλογής συγκριτική αξιολόγηση των υποψηφίων. Προβλέπεται, δε, να καθορίζονται και τρεις επιλαχόντες για τη θέση, εφόσον υπάρχουν.
Ακόμη, στην τελική του μορφή, το νομοσχέδιο για την κινητικότηταδιευκρινίζει για τους Δήμουςότι«ειδικά για τη μετάταξη υπαλλήλου από ΟΤΑ α΄ βαθμού απαιτείται επιπλέον η γνώμη του αρμόδιου για το διορισμό οργάνου».
http://www.aftodioikisi.gr/dimosio/kinitikotita-pos-tha-axiologountai-oi-ipopsifioi-gia-metataxi-ta-41-kritiria/
Παρασκευή, 19 Μάιος 2017 11:46
Ένα πλέγμα αλλαγών, 13 συνολικά στον αριθμό τους, έρχονται στο δημόσιο τομέα, στον απόηχο της συμφωνίας κυβέρνησης – δανειστών και το κλείσιμο της δεύτερης αξιολόγησης. στο δημόσιο φέρνει το νέο Μνημόνιο που ψηφίσθηκε τις πρώτες πρωινές ώρες από τη Βουλή. Μεταξύ άλλων προβλέπει ανώτατα όρια στη μισθολογική δαπάνη αλλά και στο πλήθος των δημοσίων υπαλλήλων.
Μερίδα των αλλαγών έχει συμπεριληφθεί σε πλήθος μνημονιακών νομοθετημάτων, περιλαμβάνονται εκ νέου όμως με κάποιες υποτυπώδεις αλλαγές. Αυτή τη φορά όμως, οι ενέργειες που πρέπει να αναλάβει η κυβέρνηση συνοδεύονται από συγκεκριμένα χρονοδιαγράμματα
Μεσοπρόθεσμο πλαφόν στο μισθολογικό κόστος και στο πλήθος των δημοσίων υπαλλήλων μέχρι το 2020 – 2021
Υιοθέτηση τριετούς στρατηγική μεταρρύθμισης στο Δημόσιο
Οι αποζημιώσεις για την επικίνδυνη εργασία θα ευθυγραμμιστούν με την ευρωπαϊκή νομοθεσία ( μέχρι τον Ιούνιο του 2017 )
Αξιολόγηση των δημοσίων υπαλλήλων ( μέχρι τον Ιούνιο του 2017 )
Κινητικότητα στο Δημόσιο ( Σεπτέμβριος 2017 )
Μέτρα καλύτερου συντονισμού των ενεργειών των Υπουργείων (έως τον Οκτώβριο του 2017)
Τοποθέτηση γραμματέων στα Υπουργεία ( έως το Δεκέμβριο του 2017)
Ανάπτυξη συστήματος εσωτερικού ελέγχου (μέχρι το Δεκέμβριο του 2017)
Παρεμβάσεις στα ειδικά μισθολόγια (Ιανουάριος του 2018 )
Μεταρρύθμιση του προγράμματος σπουδών (μέχρι τον Ιανουάριο του 2018)
Διορισμοί επιτελικών στελεχών του Δημοσίου σε διευθυντικές θέσεις (μέχρι τον Απρίλιο του 2018)
Πρόσβαση των πολιτών στη νομοθεσία (υλοποίηση προγράμματος μέχρι τον Ιούνιο του 2018)
Συνέχιση εντοπισμού παράνομων προσλήψεων στο Δημόσιο
Τετάρτη, 05 Απρίλιος 2017 09:34
Για το δήθεν «διογκωμένο» Δημόσιο - ΑΔΕΔΥ
Για το δήθεν «διογκωμένο» Δημόσιο
Ένας – ένας οι μύθοι που είχαν καλλιεργηθεί τα τελευταία χρόνια στη χώρα μας, προκειμένου να χτυπηθούν οι δημόσιες υπηρεσίες και οι εργαζόμενοι στο Δημόσιο, καταρρέουν.
Σήμερα, καταρρέει και ο μύθος περί δήθεν «διογκωμένου» Δημοσίου στη χώρα μας, τον οποίο συντηρούν νεοφιλελεύθερες πολιτικές δυνάμεις, οι οποίες «υπόσχονται» ότι θα λύσουν το δημοσιονομικό πρόβλημα της χώρας μας με περαιτέρω περιορισμό του δημοσίου. Ο έσχατος λαϊκισμός!!!
Σύμφωνα με έρευνα της εφημερίδας «Le Parisien», ο αριθμός των Δημοσίων Υπαλλήλων στη χώρα μας, ως ποσοστό επί του συνόλου του εργατικού δυναμικού, είναι 7,9%,τελευταία από όλες τις χώρες της Ευρωπαϊκής Ένωσης και προτελευταία στον κόσμο,με τελευταία την Ιαπωνία, που έχει 6,7%.
Τα στοιχεία της έρευνας: Ποσοστό ΔΥ ως προς το σύνολο του εργατικού δυναμικού
Δελτίο Τύπου – Για το δήθεν «διογκωμένο» Δημόσιο
Παρασκευή, 27 Ιανουάριος 2017 17:32
ΑΔΕΔΥ -Συνάντηση με την Υπουργό Διοικητικής Ανασυγκρότησης - Δεν μονιμοποιούνται οι αορίστου χρόνου δημόσιοι υπάλληλοι (ΙΔΑΧ)
Συνάντηση της ΑΔΕΔΥ με την Υπουργό Διοικητικής Ανασυγκρότησης,
Δελτίο Τύπου – Συνάντηση με την Υπουργό Διοικητικής Ανασυγκρότησης
Πέμπτη, 19 Ιανουάριος 2017 12:15
Δελτίο τύπου για τον ανηλεή ξυλοδαρμό του Προϊσταμένου ΟΑΕΔ ΚΠΑ2 Κερατσινίου - προτάσεις προς ΟΑΕΔ, Κυβέρνηση
Ταχ. Διεύθ. : Σολωμού 60 & Πατησίων 104 32, Αθήνα ■ Τηλ.: 210 5281485 ■ Κιν.: 6942559470, 6972692727 ■ Fax: 210 5226625, email Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε.">syllogosoek@gmail.com■ URL:www.syoek.gr
ΑΘΗΝΑ 19.01.2017
Αριθ.Πρωτ:151
Τη Δευτέρα 16 Ιανουαρίου ο Προϊστάμενος του ΚΠΑ2 Κερατσινίου υπέστη ανηλεή ξυλοδαρμό από εξαγριωμένο άνεργο ο οποίος ήθελε να τον εγγράψει στα μητρώα του ΟΑΕΔ Κερατσινίου παρότι η μόνιμη κατοικία του ήταν εκτός αρμοδιότητας του ΚΠΑ2 Κερατσινίου. Ο Προϊστάμενος παρόλο που προσπάθησε να του εξηγήσει ότι δεν νομιμοποιείται να τον εγγράψει στην υπηρεσία του και ότι πρέπει υποχρεωτικώς να μεταβεί στο ΚΠΑ2 Πειραιά, τελικώς υπέστη όχι μόνο την εξύβρισή του από τον εκτός εαυτού άνεργο αλλά και γρονθοκόπημα.
Ο ΟΑΕΔ είναι πλέον η μοναδική υπηρεσία του Δημοσίου που στα γκισέ της υποδέχεται έναν τεράστιο αριθμό αγανακτισμένων πολιτών οι οποίοι τα τελευταία χρόνια της κρίσης έχουν υποστεί μια συστηματική πλύση εγκεφάλου από ορισμένα Κόμματα και Κυβερνήσεις αλλά και από συγκεκριμένα τηλεοπτικά κανάλια με σκοπό την δαιμονοποίηση των δημοσίων υπαλλήλων.
Και σε αυτό το σημείο πρέπει όλοι να συμφωνήσουμε ότι εν μέρει το έχουν πετύχει αφού τα καθημερινά σχεδόν επεισόδια επιθέσεων, εξυβρίσεων, απειλών και ξυλοδαρμών από τους ανέργους κατά των υπαλλήλων στον ΟΑΕΔ το αποδεικνύουν περίτρανα.
Για εμάς, τους εκπροσώπους των εργαζομένων θα ήταν πολύ εύκολο να εκδώσουμε μια πρόχειρη ανακοίνωση επιστολή στην οποία να καταδικάζουμε το γεγονός και έτσι να δείξουμε ότι κάνουμε το καθήκον μας. Όμως με αυτή την τακτική, τα προβλήματα δεν λύνονται απεναντίας αποδεδειγμένα διογκώνονται.
Παραθέτουμε μια σειρά μέτρων που πρέπει να ληφθούν άμεσα από τη Διοίκηση του ΟΑΕΔ αλλά και από την Κυβέρνηση και τους φορείς εργαζομένων του ιδιωτικού και του Δημοσίου τομέα:
Άμεση ενίσχυση των υπηρεσιών που υποδέχονται μεγάλο αριθμό ανέργων με επιπλέον προσωπικό security αλλά και προσθήκη στους όρους της σύμβασης με την ιδιωτική εταιρεία της υποχρέωσης της προστασίας της σωματικής ακεραιότητας των εργαζομένων του ΟΑΕΔ αφού στους εν ισχύ όρους της σύμβασης με την ιδιωτική εταιρία αναγράφεται μόνο η υποχρέωση ομαλής λειτουργίας της υπηρεσίας. Παράλληλα οι Προϊστάμενοι να κάνουν χρήση του δικαιώματος τους και να ζητάνε αλλαγή του προσωπικού εφόσον ο υπάλληλος της εταιρείας κριθεί ακατάλληλος για την σωστή εκτέλεση των καθηκόντων του.
Η Διεύθυνση Εκπαίδευσης Προσωπικού Β7 του ΟΑΕΔ να συνεργαστεί με το ΕΚΚΔΑ για την διεξαγωγή σεμιναρίων με θέμα την διαχείριση του ανθρώπινου δυναμικού και των πολιτών σε περιπτώσεις εντάσεων και διαπληκτισμών. Όλοι οι Προϊστάμενοι και όλοι ανεξαιρέτως οι εργαζόμενοι, ιδιαίτερα αυτοί που εργάζονται «πρώτη γραμμή» να συμμετέχουν χωρίς κανέναν απολύτως αποκλεισμό. Θα μπορέσουμε δηλαδή και εμείς οι εργαζόμενοι να υπερασπίζουμε καλύτερα τον ρόλο του Δημοσίου λειτουργού αφού οι αλληλο- μηνύσεις κατόπιν των εξυβρίσεων και των ξυλοδαρμών δεν οδηγούν πουθενά.
Άμεσος προγραμματισμός επισκέψεων στον ΟΑΕΔ και κυρίως στις υπηρεσίες του ΟΑΕΔ που υποδέχονται τον μεγαλύτερο αριθμό ανέργων όπως του Κερατσινίου, Πειραιώς ή ΚΠΑ2 Αθηνών από τον Πρωθυπουργό, από την Υπουργό Εργασίας, Πρόνοιας και Κοινωνικών Ασφαλίσεων, από τους αρχηγούς κομμάτων αλλά ιδιαίτερα από τους εκπροσώπους των εργατικών κέντρων, της ΑΔΕΔΥ, της ΓΣΕΕ και τους κοινωνικούς φορείς με σκοπό όχι μόνο την ενίσχυση και υποστήριξη που πρέπει να δώσουμε σαν Πολιτεία στον μοναδικό Δημόσιο φορέα καταπολέμησης της ανεργίας και της προστασίας της στέγασης αλλά και την θετική δημοσιότητα για την προσπάθεια αλλαγής της εικόνας του Δημοσίου υπαλλήλου.
Με βάση την ενίσχυση του παραπάνω σκοπού η Διοικήτρια του ΟΑΕΔ, το αρμόδιο Υπουργείο Εργασίας αλλά και το Υπουργείο Διοικητικής Ανασυγκρότησης, η ΑΔΕΔΥ να καταγγείλουν με δελτίο τύπου τις επιθέσεις, εξυβρίσεις και τους ξυλοδαρμούς των υπαλλήλων του ΟΑΕΔ αλλά και να προστατεύσουν έμπρακτα τον κόπο μας με συνεχείς αναφορές για την δουλειά των υπαλλήλων του ΟΑΕΔ στις δημόσιες συζητήσεις τους αφού οι συμπολίτες μας και άνεργοι έχουν λανθασμένα την εντύπωση ότι όλοι ανεξαιρέτως οι Δημόσιοι Υπάλληλοι είναι τεμπέληδες και διεφθαρμένοι που πρέπει να εκτελούν τις «εντολές» των πολιτών αφού είναι αυτοί που τους πληρώνουν.
Η σημερινή Κυβέρνηση οφείλει πολλά στους εργαζόμενους του ΟΑΕΔ και εμείς οι συνδικαλιστές οφείλουμε να κάνουμε ακόμη περισσότερα. Όμως πολύ περισσότερα οφείλουν να κάνουν τα κόμματα που γέννησαν και έθρεψαν τις γνωστές σε όλους μας παθογένειες στη κοινωνία που ζούμε αλλά και την γραφειοκρατία στο Δημόσιο όλα αυτά τα χρόνια.
Παρασκευή, 13 Ιανουάριος 2017 12:52
ΑΔΕΔΥ - Προσλήψεις στο Δημόσιο - Δελτίο Τύπου
για τις προσλήψεις στο Δημόσιο
Η Εκτελεστική Επιτροπή της Α.Δ.Ε.Δ.Υ., με αφορμή δημοσιεύματα του Τύπου, αλλά και την ερώτηση στη Βουλή της Νέας Δημοκρατίας για δήθεν διόγκωση του Δημοσίου Τομέα με χιλιάδες προσλήψεις που έγιναν, επισημαίνουμε τα εξής:
1. Στα χρόνια των μνημονίων, δηλαδή από το 2009 μέχρι σήμερα, ο αριθμός των μόνιμων Δημοσίων Υπαλλήλων (τακτικό προσωπικό) στη χώρα μας μειώθηκε κατά 130.000 υπαλλήλους. Συγκεκριμένα από 693.000 που ήταν το 2009 σήμερα είναι 563.000. Αυτό μεταφράζεται σε συνολική μείωση που υπερβαίνει το 20%.
2. Η αποχώρηση δεκάδων χιλιάδων υπαλλήλων, χωρίς να γίνουν παρά ελάχιστες προσλήψεις μόνιμου προσωπικού, δημιούργησε τεράστια προβλήματα στη λειτουργία του Δημόσιου Τομέα και ιδιαίτερα στους τομείς του Κοινωνικού Κράτους. Είναι χαρακτηριστικό ότι στην Εκπαίδευση αποχώρησαν 30.000 εκπαιδευτικοί και δεν προσελήφθη ούτε ένας μόνιμος, στην Υγεία λείπουν 20.000 νοσηλευτές και 6.000 γιατροί και η ίδια κατάσταση επικρατεί στα ασφαλιστικά ταμεία, στους ελεγκτικούς μηχανισμούς και σε όλα τα Υπουργεία.
3. Με δεδομένη αυτή την κατάσταση, η οποία έχει σοβαρές συνέπειες στην εξυπηρέτηση του πολίτη, είναι τουλάχιστον προκλητικό να μιλούν για «διόγκωση» εκείνοι που τα προηγούμενα χρόνια κατήργησαν φορείς και οργανισμούς του Δημοσίου, έθεσαν εργαζόμενους σε διαθεσιμότητα και απέλυσαν Δημόσιους Υπαλλήλους. Μεγαλύτερη, δε, πρόκληση αποτελεί η πρόσφατη δημόσια τοποθέτηση του αρχηγού της Νέας Δημοκρατίας ότι θα απολύσει Δημοσίους Υπαλλήλους οι οποίοι θα έχουν θετικές δικαστικές αποφάσεις πρόσληψης.
4. Με βάση τα παραπάνω η Εκτελεστική Επιτροπή της Α.Δ.Ε.Δ.Υ. καλεί την Κυβέρνηση ΣΥΡΙΖΑ – ΑΝΕΛ, η οποία υλοποιεί ακριβώς το ίδιο πρόγραμμα με τις προηγούμενες Κυβερνήσεις για παραπέρα συρρίκνωση του Δημόσιου Τομέα, να σταματήσει να εμπαίζει χιλιάδες συμβασιούχους, εκπαιδευτικούς, νοσηλευτές, γιατρούς, εργαζόμενους στους Δήμους κτλ για «δήθεν» μόνιμες προσλήψεις τις οποίες εξαγγέλλει, αλλά δεν υλοποιεί ποτέ. Να προχωρήσει τώρα σε άμεσες μαζικές προσλήψεις μόνιμου προσωπικού στο Δημόσιο με έμφαση στους τομείς της Εκπαίδευσης, της Υγείας, της Κοινωνικής Ασφάλισης και της Αυτοδιοίκησης, που καταρρέουν λόγω έλλειψης προσωπικού.
Δελτίο Τύπου – για τις προσλήψεις στο Δημόσιο